b'\n_START_ARTICLE_\nElektromobilis\n_START_PARAGRAPH_\nElektromobilis\xc2\xa0\xe2\x80\x93 automobilis, varomas vienu ar daugiau elektriniu varikliu. Elektra saugoma baterijose arba kituose \xc4\xafrenginiuose. Automobiliai, kurie kartu su elektriniais naudoja ir vidaus degimo variklius, vadinami hibridiniais._NEWLINE_Pirmieji elektromobiliai pasirod\xc4\x97 apie 1880\xc2\xa0m. Elektra varomi automobiliai buvo populiar\xc5\xabs XIX a. pabaigoje ir XX a. prad\xc5\xbeioje. V\xc4\x97liau, atsiradus masinei automobili\xc5\xb3 gamybai ir prekybai bei pingant i\xc5\xa1kastiniam kurui, elektromobiliai prarado savo populiarum\xc4\x85._NEWLINE_Nuo 2008\xc2\xa0m. elektromobiliai v\xc4\x97l prad\xc4\x97jo populiar\xc4\x97ti, kai buvo sukurtos talpios baterijos, tobulinama kita technologija, i\xc5\xa1kastinio kuro brangimas, didesnis susidom\xc4\x97jimas ekologija ir pan._NEWLINE_Kai kurios kompanijos bei valstyb\xc4\x97s sudar\xc4\x97 finansines galimybes gyventojams pigiau \xc4\xafsigyti \xc5\xa1ios technologijos transporto priemones. Tiesa, \xc5\xa1iuo metu kol kas tokie automobiliai yra brang\xc5\xabs, infrastrukt\xc5\xabra n\xc4\x97ra pakankamai i\xc5\xa1vystyta, taip pat baterijos dar n\xc4\x97ra tokios talpios, kad patenkint\xc5\xb3 vis\xc5\xb3 norus keliauti._NEWLINE_2015\xc2\xa0m. visame pasaulyje tokius automobilius si\xc5\xabl\xc4\x97 30 kompanij\xc5\xb3. Daugiausiai j\xc5\xb3 parduodama JAV, Japonijoje, Kinijoje ir Vakar\xc5\xb3 Europoje. Populiariausias elektromobilis 2016 m. buvo Nissan Leaf; j\xc5\xb3 visame pasaulyje nuo 2010\xc2\xa0m. parduota apie 233 000._NEWLINE_2011 m. \xe2\x80\x9eNissan Leaf\xe2\x80\x9c i\xc5\xa1rinktas \xe2\x80\x9ePasaulio met\xc5\xb3 automobiliu 2011\xe2\x80\x9c. 2014\xc2\xa0m. \xe2\x80\x9ePasaulio met\xc5\xb3 automobilio\xe2\x80\x9c rinkimuose elektromobilis \xe2\x80\x9eBMW i3\xe2\x80\x9c\xc2\xa0\xc4\xafvertintas ekonomi\xc5\xa1kiausiu bei geriausio dizaino met\xc5\xb3 automobiliu pasaulyje. Nuva\xc5\xbeiuoti 40,2\xc2\xa0km su juo kainavo 0,81 JAV dolerio. 2017 m. \xe2\x80\x9eBMW i3\xe2\x80\x9c \xc4\xafvertintas geriausiu met\xc5\xb3 miesto automobiliu.'